Ndaela iyi i ṋekedzwa musi ho itwa khumbelo ya u kokodzwa ha mbadelo yo tiwaho kha muholo wa mutheli. Vha dzhiele nzhele uri ndi mutholi a itelaho mushumi khumbelo iyi.
Ndaela a i fhiriselwi phanḓa. Arali mushumi o ṱitshela mushumo kana tshiimo hu tea u itwa khumbelo ntswa. Arali vha na mutholi a fhiraho muthihi, vha tea u itelwa khumbelo ya ndaela nga vhatholi avho.
Ndaela ya phesenthe yo tiwaho i ḓo ṋekedzwa lwa miṅwedzi i sa fhiri ya 12, vha ḓo tea u vusuludza ndaela u bva afho.
Kha vha vhe na vhuṱanzi uri mafhungo avho a muthelo a ngonani musi vha saathu ita khumbelo ya ndaela ya muthelo. A si kanzhi SARS i tshi ṋekedza ndaela ya muthelo arali vha na mbuyelo i saathu ḓadzwaho kana mbadelo dza muthelo dzi saathu badelwaho.
nomboro yavho ya vhuṋe na ṋomboro ya referentsi ya muthelo nomboro ya referentsi ya PAYE ya mutholi wavho.
khophi ya konṱhiraka ya tshumelo lu ṅwalo lu sumbedzisaho zwiitisi zwa u sa vha hone ha ṋomboro yavho ya vhuṋe kana ṋomboro ya referentsi ya PAYE.
Kha vha rumele khumbelo ya ndaela ya phesenthe yo tiwaho nga u tou ya kha davhi ḽa tsini navho ḽa ofisi ya SARS, sa izwi mushumi a tshi tea u katela tshitatamennde tshi dodombedzaho tshelede yo ṱanganedzwaho na tsheledo yo shumiwasho.
Musi SARS yo no ṋekedza thendelo, vha ḓo ḓivhadzwa hu saathu fhela maḓuvha a si gathi. Ndaela ya muthelo ya tshiofisi i nga dzhia vhege dzi swikaho nṋa.